wickkiey/tamil-wikipedia-chunked huggingface dataset:
# நைசின் விசுவாச அறிக்கை

## அப்போஸ்தலர்களின் விசுவாச அறிக்கை

### அப்போஸ்தலர்களின் விசுவாச அறிக்கை: பழைய தமிழ்ப் பெயர்ப்பு

- பரலோகத்தையும் பூலோகத்தையும் படைத்த எல்லாம் வல்ல பிதாவாகிய சர்வேசுரனை விசுவசிக்கின்றேன்.
- அவருடைய ஏக சுதனாகிய நம்முடைய நாதர் இயேசு கிறிஸ்துவையும் விசுவசிக்கின்றேன்.
- இவர் பரிசுத்த ஆவியினால் கர்ப்பமாய் உற்பவித்து கன்னிமரியாயிடமிருந்து பிறந்தார்.
- போஞ்சு பிலாத்தின் அதிகாரத்தில் பாடுபட்டு, சிலுவையில் அறையுண்டு மரித்து அடக்கம் செய்யப்பட்டார்.
- பாதளத்தில் இறங்கி, மூன்றாம் நாள் மரித்தோரிடமிருந்து உயிர்த்தெழுந்தார்.
- பரலோகத்திற்கு எழுந்தருளி எல்லாம் வல்ல பிதாவாகிய சர்வேசுரனுடைய வலது பக்கத்தில் வீற்றிருக்கிறார்.
- அவ்விடத்திலிருந்து சீவியரையும் மரித்தவரையும் நடுத்தீர்க்க வருவார்.
- பரிசுத்த ஆவியை விசுவசிக்கின்றேன்.
- பரிசுத்த கத்தோலிக்க திருச்சபையை விசுவசிக்கின்றேன்.
- அர்ச்சியசிஷ்டவர்களுடைய சமுதீதப் பிரயோசனத்தை விசுவசிக்கின்றேன்.
- பாவப் பொறுத்தலை விசுவசிக்கின்றேன்.
- சரீர உத்தானத்தை விசுவசிக்கின்றேன்.
- நித்திய சீவியத்தை விசுவசிக்கின்றேன். - ஆமென்.
# நைசின் விசுவாச அறிக்கை

## அப்போஸ்தலர்களின் விசுவாச அறிக்கை

### திருத்தூதர்களின் நம்பிக்கை அறிக்கை: புதிய தமிழ்ப் பெயர்ப்பு

மேலே தரப்பட்ட தமிழ்ப் பெயர்ப்பில் வடமொழிச் சொற்கள் அதிகம் பயின்றுவருவதைத் தவிர்த்து, தூய தமிழில் கீழ்வரும் பெயர்ப்பு தமிழக ஆயர் குழுவால் செய்யப்பட்டது. அந்த "நம்பிக்கை அறிக்கை" பாடம் இதோ:  
- விண்ணகத்தையும் மண்ணகத்தையும் படைத்த /
எல்லாம் வல்ல தந்தையாகிய / கடவுளை நம்புகிறேன்.
- அவருடைய ஒரே மகனாகிய / நம் ஆண்டவர்
இயேசு கிறிஸ்துவையும் நம்புகிறேன்.
- இவர் தூய ஆவியாரால் கருவாகி /
தூய கன்னி மரியாவிடமிருந்து பிறந்தார்.
- பொந்தியு பிலாத்தின் அதிகாரத்தில் பாடுபட்டு / சிலுவையில் அறையப்பட்டு / இறந்து அடக்கம் செய்யப்பட்டார்.
- பாதாளத்தில் இறங்கி / மூன்றாம் நாள் /
இறந்தோரிடமிருந்து உயிர்த்தெழுந்தார்.
- விண்ணகம் சென்று / எல்லாம் வல்ல தந்தையாகிய /
கடவுளின் வலப்பக்கத்தில் வீற்றிருக்கிறார்.
- அவ்விடத்திலிருந்து / வாழ்வோருக்கும் இறந்தோருக்கும் /
தீர்ப்பு வழங்க மீண்டும் வருவார்.
- தூய ஆவியாரை நம்புகிறேன்.
- தூய கத்தோலிக்கத் திருச்சபையையும் /
- புனிதர்களுடைய சமூக உறவையும் நம்புகிறேன்.
- பாவ மன்னிப்பை நம்புகிறேன்.
- உடலின் உயிர்ப்பை நம்புகிறேன்.
- நிலை வாழ்வை நம்புகிறேன். / ஆமென்.
# நைசின் விசுவாச அறிக்கை

## ஆதாரங்கள்

- கத்தோலிக்க கலைக்களஞ்சியம்
- ஆங்கில விக்கிபீடியா
# சினுவா அச்சிபே

**சினுவா அச்சிபே** (*Chinua Achebe*, நவம்பர் 16, 1930 - மார்ச்சு 22, 2013) நைஜீரியாவைச் சேர்ந்த நாவலாசிரியர், கவிஞர், இலக்கிய விமர்சகர் ஆவார். இவர் ஆங்கிலத்திலேயே புதினங்கள், சிறுகதைகள், கவிதைகள், சிறுவர் கதைகள் எனப் பரவலாக எழுதினார். இவற்றில், இவரது புதினங்களே மிகவும் குறிப்பிடத்தக்கவையாக கணிக்கப்படுகின்றன.  
இங்கிலாந்து, ஸ்கொட்லாந்து, கனடா, தென்னாபிரிக்கா, நைஜீரியா, ஐக்கிய அமெரிக்கா ஆகிய நாடுகளைச் சேர்ந்த பல்வேறு பல்கலைக்கழகங்கள் முப்பதுக்கும் மேற்பட்ட கௌரவப் பட்டங்களை இவருக்கு வழங்கியுள்ளன.
# சினுவா அச்சிபே

## ஆரம்பகால வாழ்க்கை

சினுவா அச்செபே 1930 ஆம் ஆண்டில் நைஜீரியாவின் ஓகிடியில் இக்போ இனத்தைச் சேர்ந்த ஏசாயா ஒகாஃபோ அச்செபே மற்றும் ஜேனட் அனெனெச்சி இலோக்புனம் அச்செபே ஆகிய இணையருக்கு பிறந்தார். இவர்கள் புரட்டஸ்தாந்து கிறிஸ்தவ சமயத்தை தழுவினார்கள். இக்போ பாரம்பரியத்தில் கதை சொல்லல் முக்கிய இடம் வகித்தது. சினுவா அச்செபே தனது தாய் மற்றும் சகோதரியிடம் இருந்து பல கதைகளைக் கேட்டு வளர்ந்தார்.
# சினுவா அச்சிபே

## கல்வி

1936 ஆம் ஆண்டில் சையிண்ட பிலிப்ஸ் மத்திய பள்ளியில் சேர்ந்தார். அவரது திறமையினால் உயர் வகுப்பிற்கு மாற்றப்பட்டார். வாசிப்பிலும் கையெழுத்திலும் சிறந்து விளங்கினார். அவர் ஒவ்வொரு வாரமும் ஞாயிறு பள்ளியிலும், மாதந்தோறும் நடைபெறும் சிறப்பு சுவிசேஷ சேவைகளிலும் கலந்து கொண்டார். 1948 ஆம் ஆண்டில் சுதந்திரம் பெற்ற பின் நைஜீரியாவில் முதல் பல்கலைக்கழகம் திறக்கப்பட்டது. அச்சிபே மருத்துவ படிப்பிற்காக சலுகை வழங்கப்பட்டு பல்கலைக்கழகத்தின் முதல் உட்கொள்ளலில் பல்கலைக்கழக கல்லூரியில் (தற்போது இபாடன் பல்கலைக்கழகம்) சேர்ந்தார். இபாடனில் கற்கும் போது ஆய்வுகளில் ஆப்பிரிக்காவைப் பற்றிய ஐரோப்பிய இலக்கியங்களை விமர்சிக்கத் தொடங்கினார். மருத்துவ படிப்பை இடை நிறுத்திவிட்டு ஆங்கிலம், வரலாறு மற்றும் இறையியல் துறைகளுக்கு மாறினார். அவர் தனது துறையை மாற்றியதால் உதவித்தொகையை இழந்தார். அரசாங்க உதவித் தொகை மற்றும் அவரது குடும்பத்தினரின் உதவியினால் கல்விக் கட்டணத்தை செலுத்தினார். பல்கலைக்கழகத்தில் இருந்தபோது, அச்செபே தனது முதல் சிறுகதையான "இன் எ வில்லேஜ் சர்ச்சில்" எழுதினார். 1953 இல் இபாடனில் நடந்த இறுதித் தேர்வுகளுக்குப் பிறகு, அச்செபேக்கு இரண்டாம் வகுப்பு பட்டம் வழங்கப்பட்டது.
# சினுவா அச்சிபே

## பணி

அச்சிபே பட்டம் பெற்ற பின்னர் நைஜீரிய ஒலிபரப்பு சேவையில் (என்.பி.எஸ்) இல் பணிபுரிந்தார். 1950 ஆம் ஆண்டில் திங் ஃபால் அப் என்ற புதினத்தை எழுதி உலகளவில் கவனத்தைப் பெற்றார். 1960 ஆம் ஆண்டில் *நோ லாங்கர் அட் ஈசி* என்ற புதினத்தையும், 1964 ஆம் ஆண்டில் *அரோ ஆப் கோட்* , 1966 ஆம் ஆண்டில் *எ மேன் ஆப் த பீப்பிள்*, 1987 ஆம் ஆண்டில் *ஆன்டில்ஸ் ஆப் தி சவன்னா* ஆகிய புதினங்கள் வெளியிடப்பட்டன. அச்சிபே தனது புதினங்களை ஆங்கிலத்தில் எழுதினார். ஆப்பிரிக்க இலக்கியங்களில் காலனித்துவவாதிகளின் மொழியான என்ற ஆங்கிலத்தைப் பயன்படுத்துவதை ஆதரித்தார். அச்சிபே 1967 ஆம் ஆண்டில் நைஜீரியாவிலிருந்து பியாபரா பகுதி பிரிந்த போது பியாஃப்ரான் சுதந்திரத்தின் ஆதரவாளராக புதிய தேசத்தின் மக்களுக்கான தூதராக செயல்பட்டார். நைஜீரிய உள்நாட்டு போரினால் பட்டினியும் வன்முறையும் அதிகரித்ததால், ஐரோப்பா மற்றும் அமெரிக்க மக்களிடம் உதவி கோரினார். 1970 ல் நைஜீரிய அரசாங்கம் இப்பகுதியை மீண்டும் கைப்பற்றியபோது அரசியல் கட்சிகளில் தன்னை ஈடுபடுத்திக் கொண்டார். அரசியல் ஊழலினால் விரக்தியடைந்து பதவியை இராஜினாமா செய்தார். அச்சிபே 1990 ஆம் ஆண்டிலிருந்து பதினெட்டு வருடங்கள பார்ட் கல்லூரியிலும், 2009 ஆம் ஆண்டில் இறக்கும் வரையில் பிரவுன் பல்கலைக்கழகத்திலும் பேராசிரியராகவும் பணியாற்றினார்.
# சினுவா அச்சிபே

## தனிப்பட்ட வாழ்க்கை

1961 ஆம் ஆண்டில் கிறிஸ்டியானா சின்வே (கிறிஸ்டி) ஒகோலி என்பவரை திருமணம் முடித்தார். இத்தம்பதியினருக்கு சினெலோ, இகெச்சுக்வ், நவாண்டோ ஆகியோர் பிறந்தார்கள்.
# நுகுகி வா தியங்கோ

**கூகி வா தியங்கோ** (*Ngũgĩ wa Thiong'o*, பிறப்பு *ஜேம்ஸ் நுகி*: சனவரி 5, 1938- 28 மே 2025 என்பவர் ஒரு கென்ய எழுத்தாளரும், கல்வியாளரும் ஆவார். இவர் கிழக்கு ஆப்பிரிக்காவின் முன்னணி புதின ஆசிரியர் என்று குறிப்பிடப்படுகிறார். இவர் முதலில் ஆங்கிலத்திலேயே எழுதத் தொடங்கினார். பின்னர் தன் தாய்மொழியான கிகூயுவிலேயே முதன்மையாக எழுதினார். இவரது படைப்புகளில் இலக்கியம் மற்றும் சமூக விமர்சனம் முதல் குழந்தைகள் இலக்கியம் வரையிலாக புதினங்கள், நாடகங்கள், சிறுகதைகள், கட்டுரைகள் ஆகியவை அடங்கும். இவர் கிகூயு மொழி இதழான முதிரியின் நிறுவனரும் ஆசிரியரும் ஆவார். இவரது சிறுகதை தி அப்ரைட் ரெவல்யூஷன்: ஆர் வை ஹுமன்ஸ் வாக் அப்ரைட் 100 மொழிகளில் மொழிபெயர்க்கப்பட்டுள்ளது. languages. ஜேம்ஸ் நுகுகி என்ற தம்முடைய பெயரை அது ஏகாதிபத்தியத்தின் அடையாளம் எனக்கருதி தமது கிகுயு மொழி மரபிற்கேற்ப *தியெங்கோவின் மகன் நுகுகி* எனப் பொருள்பட நுகுகி வா தியங்கோ என மாற்றிக் கொண்டார்.
# நுகுகி வா தியங்கோ

## இவரது நூல்கள்

- ஒரு கோதுமை மணி (புதினம்)
- அழாதே குழந்தாய் (புதினம்)
- இரத்த இதழ்கள்(புதினம்)
- சிலுவையில் சாத்தான் (புதினம்)
- தடுப்புக்காவல்
- இடையில் ஓர் ஆறு (புதினம்)
- இரகசிய வாழ்க்கைகள் (கதைத் தொகுதி)
# வோலே சொயிங்கா

**வோல் சொயிங்கா** (பிறப்பு - ஜூலை 13, 1934) நைஜீரியாவைச் சேர்ந்த எழுத்தாளர் ஆவார். இவர் ஆங்கிலத்தில் கவிதைகள், நாடகங்கள் மற்றும் நாவல்களை எழுதியிருக்கின்றார். இவரது கவிதைகளும் நாடகங்களும் மிகவும் குறிப்பிடத்தக்கவை. இவர் 1986 இல் இலக்கியத்துக்கான நோபல் பரிசு பெற்ற படைப்பாளியாவார்.
# அறிவியல் ஒப்புரு

**அறிவியல் ஒப்புரு** (Scientific Model) உலக இயல்பை ஒரு கருத்து பின்புலத்தில் பிரதிநிதிப்படுத்துகின்றது.  
உலக இயல்புகளை வடிவவியல், இயற்பியல் மற்றும் அறிவியல் கோட்பாடுகள், கணித சமன்பாடுகள் கொண்டு விபரித்து அறிவியல் ஒப்புருக்களை உருவாக்கி அறிவியல் பொறியியல் பிரச்சினைகளை தீர்க்கலாம். அவ்வியல்பு நோக்கிய புரிதலுக்கும், தொடர்புடைய பொறியில் வடிவமைப்புக்கும் இவ் ஒப்புருக்கள் பயன்படுகின்றன.
# டெல் இயக்கி

திசையன் நுண்கணிதத்தில் **டெல் இயக்கி (Del Operator)** ஒரு திசையன் வகையீடு இயக்கி ஆகும்.
# டெல் இயக்கி

## வரையறை

முத்திரட்சி அல்லது முப்பரிமாண (**R**<sup>3</sup>) கார்ட்டீசிய ஒப்புச்சட்ட முறையில் (ஆள்கூறுகள் *x*, *y*, *z*), டெல் (del) என்பது பகுதிய நுண்பகுப்புக்கெழுமி (partial derivative)இயக்கியின் வடிவில் கீழ்க்காணுமாறு வரையறுக்கப்படுகின்றது:
:<math>\nabla = \mathbf{\hat{x}} {\partial \over \partial x} + \mathbf{\hat{y}} {\partial \over \partial y} + \mathbf{\hat{z}} {\partial \over \partial z}</math>  
மேலுள்ளதில் <math>\{\mathbf{\hat{x}}, \mathbf{\hat{y}},\mathbf{\hat{z}} \} </math> என்பன அவ்வவ் திசையின் அலகுத் திசையன்கள் (unit vectors).  
இப்பகுதியில் டெல் இயக்கியின் முத்திரட்சி (முப்பரிமாண) வரையறையைப் பற்றி மட்டுமே கூறப்பட்டாலும், இதனை யூக்ளீடிய n-திரட்சி அல்லது n-பரிமாண வெளிக்கும் பொதுமைப்படுத்தலாம் (**R**<sup>n</sup>). கார்ட்டீசிய ஒப்புச்சட்ட முறையில், ஒவ்வொரு திசை ஆள்கூற்றினையும் குறித்தால் (*x*<sub>1</sub>, *x*<sub>2</sub>, ..., *x*<sub>*n*</sub>), டெல் என்பது:
:<math> \nabla = \sum_{i=1}^n \hat e^i {\partial \over \partial x_i}</math>  
என்றாகும், மேலே உள்ளதில் <math>\{ \hat e^i: 1\leq i\leq n\}</math> என்பது அடித்திசை அலகு (standard basis) (அதாவது ஒவ்வொரு திசைக்கும் அத்திசையில் அமைந்த ஓரலகு கொண்ட திசையன்).  
ஐன்சுட்டைனின் ஒடுக்கக் கூட்டற்குறியீட்டின் படி:
:<math> \nabla = \hat e^i \,\partial_i</math>  
இந்த டெல் இயக்கியை மற்ற ஒப்புச்சட்ட அமைப்பு முறைகளிலும் எழுதலாம் (எ.கா உருளை ஒப்புச்சட்டமும் உருண்டை ஒப்புச்சட்டமும்).
# பரிசல்

**பரிசல்** என்பது அதிக ஆழம் இல்லாத நீரில் செலுத்தும் வட்ட வடிவ படகு போன்ற கலம். இது பெரும்பாலும் மூங்கிலால் வேயப்பட்டு, எருமைத் தோலால் போர்த்தப்பட்ட கலம் ஆகும். இதனைச் செலுத்த பரிசற்காரர் ஒரு நீண்ட கழியை (கொம்பை), வைத்து உந்தி நகர்த்துவர். பரிசல் பெரும்பாலும் அதிக விரைவில் நீரோடாத ஆறுகளிலும் அமைதியாய் உள்ள நீர்நிலைகளிலும் பயன்படுத்தப்பட்டு வந்தது. இப்பொழுது இதன் பயன்பாடு அருகி வருகிறது. பரிசல் ஓட்டிகள் சங்கம் தமிழ்நாட்டில் 2014ஆம் ஆண்டு துவங்கப்பட்டது.
# பரிசல்

## தமிழகத்தில் பரிசல் பயன்படும் இடங்கள்

- கல்வடங்கம்
- ஒகேனக்கல் அருவி
- சேலம் மாவட்டம் காவிரி நீர் தேக்கப் பகுதி (வத்தலப்பட்டி, திப்பம்பட்டி)
# பரிசல்

## தொடர்புடைய இணைப்புகள்

- படகு விளையாட்டுகள்
- மீன்பிடிக் கலன்கள்
# எண்கோணம்

**எண்கோணம்** என்பது ஒரு சம பரப்பில் எட்டு கோணங்களைக் கொண்ட முற்றுப்பெறும் ஒரு வடிவம். இதில் எட்டு முனைகளும், எட்டுப் பக்கங்களும் (பக்கம் என்பது நேர்க்கோடால் ஆனது), எட்டுக் கோணங்களும் உள்ளன. எல்லா பக்கங்களும் ஒரே நீளமும், எல்லா கோணங்களும் ஒரே அளவாய் இருந்தால் அதற்கு சீரான எண்கோணம் என்று பெயர். படத்தில் எண்கோண வடிவத்தைப் பார்க்கலாம். எண்கோணம் பல்கோண வடிவங்களில் ஒன்று. சீர் எண்கோணத்தின் ஒரு பரவலான பயன்பாட்டை பலரும் சாலை விதிகளைக்காட்டும் சைகைகளில் பார்த்திருப்பர். சாலைகள் கூடுமிடங்களில் ஊர்திகளை நிறுத்தக் காட்டும் சாலை விதிச் சைகைகளில் சிவப்பான நிறத்தில் உள்ள சீர் எண்கோண நிறுத்தற் குறிகளை பலரும் பார்த்திருப்பர்.
# எண்கோணம்

## உட்கோணமும் பரப்பளவும்

- ஒரு சீரான எண்கோணத்தின் இரு பக்கங்களுக்கும் இடையே உள்ள உட்கோணம் 135°.
- ஒரு பக்கத்தின் நீளம் *a* எனக்கொண்டால் அதன் பரப்பளவு **A** என்பது
:<math>A = 2a^2 \cot \frac{\pi}{8} = 2(1+\sqrt{2})a^2 \simeq 4.82843 a^2.</math>
# மேற்குத் தொடர்ச்சி மலை

**மேற்குத் தொடர்ச்சி மலை** (*Western Ghats*) இந்திய துணைக்கண்டத்தின் மேற்புறத்தில் அரபிக்கடலுக்கு இணையாக அமைந்துள்ள மலைத்தொடர் ஆகும். மேற்குத் தொடர்ச்சி மலை அரபிக்கடலில் இருந்து வரும் குளிர்ந்த காற்றைத் தடுத்து அதன் மேற்பகுதியில் அமைந்துள்ள கேரளா மற்றும் மேற்கு கடற்ரையில் நல்ல மழையைத் தருகின்றது. இதனால் இம்மலைத்தொடரின் கிழக்குப்பகுதியிலுள்ள தக்காணப் பீடபூமி குறைந்தளவு மழைப்பொழிவையே பெறுகிறது. உலகில் பல்லுயிர் வளம் மிக்க எட்டு இடங்களில் மேற்குத் தொடர்ச்சி மலைகளும் ஒன்றாகும்.
இங்கு சுமார் 5000 வகை பூக்கும் தாவரங்களும், 139 வகை பாலூட்டிகளும், 508 வகை பறவைகளும், 176 வகை இருவாழ்விகளும் உள்ளன.
# மேற்குத் தொடர்ச்சி மலை

## பரவல்

இம்மலைத்தொடர் மராட்டியம், குசராத்து மாநிலங்களின் எல்லையில் உள்ள தபதி ஆற்றுக்கு தெற்கே துவங்கி மராட்டியம், கோவா, கருநாடகம், தமிழ்நாடு, கேரளா ஆகிய மாநிலங்களின் வழியாகச் சென்று கன்னியாகுமரியில் முடிவடைகிறது. இதன் நீளம் சுமார் 1600 கிலோமீட்டர்கள். இதன் சராசரி உயரம் 900 மீட்டர்கள். இம்மலைத் தொடர்களின் பரப்பளவு சுமார் ஒரு லட்சத்து 60,000 சதுர கி.மீ.. இம்மலைத் தொடர் மராட்டியம், கர்நாடகத்தில் சாயத்ரி மலைத்தொடர் எனவும் தமிழகத்தில் ஆனைமலை, நீலகிரி மலைத்தொடர் எனவும் கேரளாவில் மலபார் பகுதி, அகத்திய மலை எனவும் அழைக்கப்படுகிறது. இம்மலைத்தொடரின் உயரமான சிகரம் கேரளாவிலுள்ள ஆனைமுடி (2,695 மீ) ஆகும். இதுவே தென்னிந்தியாவின் உயரமான சிகரமும் ஆகும். மேலும், இம்மலைத் தொடரிலுள்ள சில மலைகளின் சிகர உயரங்கள் வருமாறு, மன்னாமலை சிகரம் 2659 மீ., தொட்டபெட்டா சிகரம் 2640 மீ., மீசபுலி மலை சிகரம் 2637மீ, முகூர்த்தி சிகரம் 2554 மீ. ஆகும்.
# மேற்குத் தொடர்ச்சி மலை

## புவியியல்

இந்த மலைத் தொடர் கோண்டுவானா நிலப்பரப்பின் ஒரு பகுதி என புவியியல் வரலாறு கூறுகிறது. முற்காலத்தில் மேற்கு தொடர்ச்சி மலைகள் தற்போதைய ஆப்பிரிக்கா, மடகாசுக்கர் மற்றும் செசல்சு தீவுகளோடு இணைந்திருந்தது. 150 மில்லியன் ஆண்டுகளுக்கு முன்னர் நடைபெற்ற புவியியல் மாற்றத்தால், கோண்டுவானா நிலப்பரப்பில் இருந்து பிரிந்த தென் இந்தியப் பகுதிகள் ஆசிய கண்டத்தை நோக்கி இடம் பெயர்ந்தது மற்றும் ஏறக்குறைய 100 முதல் 80 மில்லியன் ஆண்டுகளுக்கு முன் தென் இந்தியப் பகுதிகள் ஏற்பட்ட எரிமலை வெடிப்பும் சேர்ந்து உருவாக்கிய புவியியல் அமைப்பே மேற்கு தொடர்ச்சி மலைகள் ஆகும். இன்றும் மராட்டிய மாநிலத்திலுள்ள மேற்குத் தொடர்ச்சி மலைகளில் எரிமலை இருந்ததற்கான சுவடுகள் காணப்படுகிறது. இத்தகைய தனித்துவம் வாய்ந்த புவியியல் அமைப்பு பிற்காலத்தில் அரிய தாவரங்களும் விலங்குகளும் உருவாக காரணமானது.
# மேற்குத் தொடர்ச்சி மலை

## ஆறுகள்

தென் இந்தியாவின் பல முக்கிய ஆறுகள் மேற்குத் தொடர்ச்சி மலைப்பகுதிகளில் உருவாகுகின்றன. இங்கு உருவாகி கிழக்கு நோக்கி தக்காண பீடபூமி வழியாகப் பாய்ந்து வங்காள விரிகுடா வில் கலக்கும் முக்கியமான ஆறுகள் சில கோதாவரி, கிருட்டிணா, காவிரி மற்றும் தாமிரபரணி. கோவையில் சிறுவாணி "உலகின் இரண்டாம் சுவைமிகு நீர்" ,பவானி ,நொய்யல் என நதிகள் பிறக்கின்றன. இவை தவிர பல சிறு ஆறுகள் இம்மலைத்தொடரில் உருவாகி மேற்கு நோக்கிப் பாய்ந்து அரபிக்கடலில் கலக்கின்றன. புவியியல் ரீதியாக மேற்குத் தொடர்ச்சி மலைத்தொடர் அரபிக்கடலிற்கு அருகில் அமைந்துள்ளதால் மேற்கு நோக்கி பாயும் ஆறுகள் சிறிய ஆறுகளேயாகும். அவற்றுள் சில முல்லை பெரியாறு, சிட்லாறு, பீமா ஆறு, மணிமுத்தாறு, கபினி ஆறு, கல்லாவி ஆறு, பெண்ணாறு மற்றும் பெரியாறு ஆகும்.  
இந்த ஆறுகளின் குறுக்கே பல அணைகள் கட்டப்பட்டு பாசனத்திற்கும், சாகுபடிக்கும் மற்றும் மின்சாரம் தயாரிப்பதற்கும் உதவுகின்றன. மகராட்டினத்தில் உள்ள கோபாளி அணை, கோய்னா அணை, கேரளாவில் உள்ள பரம்பிகுளம் அணை, தமிழ்நாட்டில் உள்ள மேட்டூர் அணைக்கட்டு போன்றவை குறிப்பிடத்தகுந்தவைகளாகும்.
# மேற்குத் தொடர்ச்சி மலை

## உலகப் பாரம்பரியக் களம்

இம் மலைத் தொடரை உலகப் பாரம்பரியக் களங்களுள் ஒன்றாக ஐக்கிய நாடுகள் கல்வி, அறிவியல், பண்பாட்டு நிறுவனம் அறிவித்துள்ளது.
# மேற்குத் தொடர்ச்சி மலை

## மாதவ் காட்கில் குழு

பருவநிலை மாற்றத்தால் மேற்குத் தொடர்ச்சி மலையில் ஏற்பட்டுள்ள பாதிப்புகள் குறித்து ஆய்வு செய்யவும், புவியியல் மற்றும் சுற்றுச்சூழலை பாதுகாக்க இந்திய அரசுக்கு பரிந்துரை செய்யவும், மத்திய அரசு பேராசிரியர் மாதவ் காட்கில் தலைமையில் 14 பேர் கொண்ட குழுவை 2010 மார்ச்சு 4 அன்று அமைத்தது. இந்தக்குழு தனதுஅறிக்கையை 2011 ஆகத்து 30 அன்று மத்திய அரசிடம் சமர்ப்பித்தது. மத்திய சுற்றுச்சூழல் மற்றும் வனத்துறை அமைச்சகம் இந்த அறிக்கையை 2012 மே - 23ஆம் தேதி இணையதளத்தில் வெளியிட்டு, கருத்துக் களையும், விமர்சனங்களையும் அனுப்புமாறு கேட்டுக்கொண்டது. அரசால் பிராந்திய மொழிகளில் இவ்வறிக்கை 2014 வரை மொழிபெயர்க்கப்படவில்லை. 1700 பேர் மட்டுமே இவ்வறிக்கை தொடர்பாக தங்களுடைய கருத்துக்களை பதிவு செய்துள்ளனர். இதிலும் 30.34 விழுக்காடு பேர் மட்டுமே அறிக்கைக்கு ஆதரவாக கருத்துக்களை தெரிவித்துள்ளனர். இந்த நிலையில் மாதவ் காட்கில் அறிக்கையை திறம்பட அமல்படுத்தும் வகையில் செயல்திட்டம் ஒன்றை உருவாக்க டாக்டர் கத்தூரிரங்கன் தலைமையில் 9 பேர் கொண்ட உயர்மட்டக்குழு ஒன்றை 2012 ஆகத்து 17 அன்று மத்திய அரசு அமைத்தது.
# மேற்குத் தொடர்ச்சி மலை

## கத்தூரிரங்கன் குழு பரிந்துரை

மேற்குத் தொடர்ச்சி மலைப் பாதுகாப்பு பற்றிய **கத்தூரிரங்கன்** அறிக்கையில் மலையில் அமைந்துள்ள ஆக்கிரமிப்புகள் அகற்ற வேண்டும், மணல் குவாரிகள், சுரங்க பணிகள் தடைசெய்யவேண்டும், 20,000 சதுர மீட்டர்களுக்கு மேல் கட்டுமானம் கூடாது, 50,000 ஹெக்டேருக்கு மேல் வீடுகள் கட்டக்கூடாது எனக்கூறிய அறிக்கையை மத்திய அரசு தடை செய்தது. இந்தக்குழு தனது அறிக்கையை 2013, ஏப்ரல் 15 அன்று அரசிடம் சமர்ப்பித்தது. இதனடிப்படையில் 37 விழுக்காடு பகுதியை பாது காக்கப்பட்ட பகுதியாக மத்திய அரசு அறிவித்துள்ளது.
# மேற்குத் தொடர்ச்சி மலை

## கத்தூரிரங்கன் குழு பரிந்துரை

### தமிழ்நாடும் கத்தூரிரங்கன் குழு பரிந்துரைகளும்

மேற்கு தொடர்ச்சி மலையில் இயற்கை சூழ்ந்த 41 சதவீத பகுதியில் 37 சதவீத பகுதியை சுலபமாக பாதிப்புக்குள்ளாகும் பகுதி என கஸ்தூரிரங்கன் குழு வரையறுத்துள்ளது. மூன்று மண்டலங்களாக பிரிக்கப்பட்டுள்ள இப்பகுதியில் முதல் மண்டலத்தில் 4156 கிராமங்கள் வருகின்றன. இதில் தமிழ்நாட்டில் கன்னியாகுமரி, நெல்லை, விருதுநகர், தேனி, திண்டுக்கல், கோவை, திருப்பூர், நீலகிரி ஆகிய எட்டுமாவட்டங்களில் 135 கிராமங்கள் வருகின்றன.இந்தப் பகுதியில் புதிதாக பட்டா வழங்கக்கூடாது. புதிய விவசாய பகுதிகள் விஸ்தரிக்கக்கூடாது. புதிய குடியிருப்புகள் கட்டக் கூடாது. வளர்ச்சி திட்டங்கள் எதையும் செயல்படுத்தக்கூடாது, அதாவது, பள்ளி, மருத்துவ மனை, மேல்நிலை நீர்த்தேக்கத்தொட்டி, போக்குவரத்து ஆகியவை கூடாது. வனநிலங்களை வேறு பணிகளுக்கு பயன்படுத்தக் கூடாது. வன உரிமைச் சட்டம் 2006ன் படி வன நிலங்களில் பயிர் செய்து வாழ்ந்து வரும் ஆதிவாசி மக்களுக்கு குடும்பத்துக்கு 10 ஏக்கர் வரை வழங்க வேண்டும். ஆனால் கஸ்தூரிரங்கன் அறிக்கை அதற்கு தடைவிதிக்கிறது. தமிழ்நாட்டில் 1989ஆம் ஆண்டு முதல் மலைப்பகுதிகளில் பட்டா வழங்க தடைவிதிக்கப் பட்டு அமலில் உள்ளது. இந்த நிலையில், வனநிலங்களில் பயிர் செய்து வரும் மக்கள் வெளியேற்றப்படும் நிலை ஏற்படும். இந்த கட்டுப் பாடுகள் அனைத்தும் சம்பந்தப்பட்ட கிராமத்திலிருந்து 10 சதுர கிலோமீட்டர் சுற்றளவுக்கு பொருந்தும் என்று அறிக்கை குறிப்பிடுகிறது.
# மேற்குத் தொடர்ச்சி மலை

## இதனையும் காண்க

- கிழக்கு தொடர்ச்சி மலைத்தொடர்
- விந்திய மலைத்தொடர்
- சாத்பூரா மலைத்தொடர்
- இமயமலை
# அறுகோணம்

**அறுகோணம்** என்பது ஒரு சமபரப்பில் ஆறு கோணங்களும் ஆறு நேர்க்கோடால் ஆன பக்கங்களும் கொண்டு முற்றுப் பெறும் ஒரு வடிவம். அறுகோணம் என்பது வடிவவியல் கணிதத்தில் பல்கோண வடிவுகளில் ஒரு வடிவம். ஆறு கோணங்களும் அதே போல ஆறு பக்கங்களும் ஒரே அளவினதாக இருந்தால் அது சீர் அறுகோணம் எனப்படும். ஒரு பரப்பை நிரப்ப எப்படி சதுர வடிவங்களைக் கொண்டோ, அல்லது சமபக்க முக்கோண வடிவங்களைக் கொண்டோ இடைவெளி ஏதும் இல்லாமல் நிரப்ப முடியுமோ, அதே போல சீர் அறுகோணங்களைக் கொண்டும் நிரப்ப முடியும். ஒரே வடிவுடைய தட்டையான கற்களைக் கொண்டு ஒரு பரப்பை அடைக்க வல்ல முறைக்கு தரை பாவும் திறம் கொண்டது என்னும் பொருளில் தரைபாவுமை (அல்லது நிறைமை, அடைமை) (tessellation) என்று பெயர். எல்லா சீரான பல்கோண வடிவங்களுக்கும் இப்படிப்பட்ட தரை பாவுமை கிடையாது. முக்கோணம், சதுரம் மற்றும் அறுகோணம் ஆகிய இம்மூன்று வடிவங்களுக்கு மட்டுமே இப்பண்பு உண்டு.  
தேனீயின் தேனடையில் உள்ள ஒவ்வொரு அறையும் இப்படி சீர் அறுகோண வடிவில் இருக்கும், இதனால் குறுகிய பரப்பில் திறமுடன் அதிக தொடர்புடன் அறைகளை அமைக்கமுடிகின்றது.
# அறுகோணம்

## கோணங்களும் பரப்பளவும்

- சீர் அறுகோணத்தின் உட்கோணங்கள் ஒவ்வொன்றும் 120° பாகை கொண்டிருக்கும். ஏனெனில் ஒரு அறுகோணத்தில் உள்ள மொத்த உட்கோணம் = (மொத்த பக்கம் - 2) <math>{\pi}</math>.
- சீர் அறுகோணத்தின் ஒரு பக்கத்தின் நீளம் <math>a</math> ஆக இருப்பின், அதன் பரப்பு <math>A</math>,
<math>A = \frac{3}{2}a^2 \cot \frac{\pi}{6} = \frac{3 \sqrt{3}}{2}a^2 \simeq 2.59808 a^2.</math>
# கட்டற்ற மென்பொருள்

கட்டற்ற மென்பொருள் அமையத்தின் வரைவிலக்கணப்படி, **கட்டற்ற மென்பொருள்** என்பது, எந்தவிதமான கட்டுப்பாடுகளும் இல்லாமல் பயன்படுத்த, நகலெடுக்க, கற்க, மாற்றம் செய்ய, மறு விநியோகம் செய்யப்படக்கூடியமென்பொருளாகும்.
மென்பொருட்களுக்கான கட்டுப்பாடுகளிலிருந்து விடுதலையுறுதலே இதன் அடிப்படைக் கருத்துருவாகும்.  
கட்டற்ற மென்பொருள் என்பதற்கு எதிர் நிலையிலுள்ளவை தனியுரிமை மென்பொருட்களாகும் ( proprietary software). மென்பொருட்களை விலைக்கு விற்றல் என்பது கட்டற்ற மென்பொருள் தத்துவத்தின் படி தவறான செயல் அல்ல.  
பொதுவாக மென்பொருள் ஒன்று கட்டற்ற மென்பொருளாக விநியோகிக்கப்படுவதற்கு, அம்மென்பொருளானது கட்டற்ற மென்பொருள் உரிம ஒப்பந்தம் ஒன்றோடு விநியோகிக்கப்படுகிறது. அத்தோடு, இருமக்கோப்புக்களாக வழங்கப்படும் மென்பொருட்களுக்கு, அவற்றின் ஆணைமூலமும் சேர்த்தே விநியோகிக்கப்படுகிறது.
# கட்டற்ற மென்பொருள்

## விளக்கம்

"கட்டற்ற மென்பொருள் என்பது "சுதந்திரத்" தோடு சம்பந்தப்பட்டது. சமூகத்திற்கு பயனுள்ள எல்லா வழிகளிலும் ஒரு மென்பொருளைப் பயன்படுத்துவதற்கு, மக்களுக்கு எந்தக் கட்டுப்பாடுகளும் இருக்கக் கூடாது."--GNU அதிகாரப்பூர்வ வலைத்தளம்.  
பயனாளர் பயன்படுத்த(தொழிற்படுத்த), நகலெடுக்க, விநியோகிக்க, கற்க, மாற்றங்கள் செய்ய, மேம்படுத்த அனுமதிக்கும் மென்பொருட்கள், கட்டற்ற மென்பொருட்கள் எனப்படும். (பார்க்க: மென்பொருள்)  
இது நான்கு வகையான தளையறு நிலைகளைப் பயனர்களுக்கு வழங்குகிறது.  
- தளையறு நிலை 0 - எத்தகைய நோக்கத்திற்காகவும் மென்பொருளைத் தொழிற்படுத்துவதற்கு /பயன்பத்துவதற்கான தளையறு நிலை.  
- தளையறு நிலை 1 - (அம்)மென்பொருள் எவ்வாறு தொழிற்படுகிறது என்பதை கற்றுக்கொள்ளவும், உங்கள் தேவைகளுக்கேற்ப அதனை உள்வாங்கிக்கொள்ளவும் தடுக்காத தளையறு நிலை. ஆணை மூலத்தைப் பார்வையிட அனுமதித்தல் இதற்கான முன்னிபந்தனை  
- தளையறு நிலை 2 - நகல்களை மீள்வினியோகம் செய்வதற்கான தளையறு நிலை. இதன்மூலம் நீங்கள் உங்கள் அயலவர்களுக்கு உதவமுடியும்.  
- தளையறு நிலை 3 - மென்பொருளை மேம்படுத்துவதற்கும், மேம்பாடுகளைப் பொதுமக்களுக்கு வெளியிடுவதற்குமான தளையறு நிலை. இதன்மூலம் மொத்த சமுதாயமும் பயன்பெறுகிறது. இவ்வாறு விநியோகிக்கப்படும் மென்பொருள்களின் ஆணைமூலம் பார்வைக்கு வழங்கப்பட வேணும் என்பது இதற்கான முன்நிபந்தனை  
ஒரு மென்பொருள், பயனாளர்களுக்கு மேற்கண்ட எல்லா தளையறு நிலைகளையும் வழங்கும்பட்சத்திலேயே அது கட்டற்ற மென்பொருள் எனக் கொள்ளப்படும்.  
இத்தகைய மென்பொருட்களின் நகல்களை, மாற்றங்கள் செய்யப்பட்டநிலையிலோ அல்லது மாற்றம் எதுவும் செய்யாமலோ, இலவசமாகவோ, கட்டணங்கள் பெற்றுக்கொண்டோ, எங்கேயும் எவருக்கும் மீள்விநியோகம் செய்வதற்கு நீங்கள் எவருடைய அனுமதியையும் பெற்றுக்கொள்ளத் தேவையில்லை. செய்யும் மாற்றங்கள் பற்றி எவருக்கும் அறிவிக்க வேண்டிய கட்டாயமும் இல்லை.  
மென்பொருளைப் பயன்படுத்துவதற்கான தளையறுநிலை என்பதால் குறிப்பிடப்படுவது யாதெனில், எவராலும், எந்த நிறுவனத்தாலும், எந்த கணினித் தொகுதியிலும், எந்தப்பணிக்காகவும், தயாரிப்பாளருடன் எத்தகு தொடர்புகளையும் பேணாமலேயே குறிப்பிட்ட மென்பொருளைப் பயன்படுத்தலாம் என்பதாகும்.  
நகல்களை விநியோகிக்கும்போது, இருமக்கோப்புகளையும், அவற்றுக்கான ஆணை மூலத்தினையும் (பார்க்க: ஆணைமூலம்) கட்டாயமாக உள்ளடக்க வேண்டும்.
இருமக்கோப்புகளை உருவாக்கச் சில மொழிகள் அநுசரணை வழங்குவதில்லை என்ற காரணமும் இருப்பதால், இருமக்கோப்புக்களை வழங்குவது எல்லா வேளைகளிலும் கட்டாயமல்ல.
# கட்டற்ற மென்பொருள்

## கட்டற்ற மென்பொருள் புத்தகம்

கட்டற்ற மென்பொருள் குறித்த ரிச்சர்டு ஸ்டால்மனின் தேர்வு செய்யப்பட்ட கட்டுரைகள், மென் விடுதலை நாள் 2008 கொண்டாட்டங்களின் ஒரு பகுதியாகப் புத்தகமாக வெளியிடப்பட்டது.
# கட்டற்ற மென்பொருள்

## பல்வேறுபட்ட உரிமங்கள்

BSD  
GNU/GPL  
MIT
# தூரயா

**தூரயா** (*Thuraya*) என்பது பூமிக்குச் சார்பான (geosynchronous) இரண்டு செயற்கைக்கோள்கள் மூலம் இயங்கும் செய்மதித் தொலைபேசியாகும். இது ஐரோப்பா, மத்திய கிழக்கு, ஆப்பிரிக்கா நாடுகளை முதன்மையாகக் கருத்திற் கொண்டு நிலையாக இயங்கும் பூமி சார் தொலைத் தொடர்பாடல் செயற்கைக்கோள் ஆகும். இன்னும் ஒரு செயற்கைக்கோள் பின்னணியில் இயங்குகின்றது. மேலும் ஒரு செயற்கைக்கோள் 2007 நவம்பர் 21 ஆம் தேதி ஏவ முடிவு செய்யப்பட்டுள்ளதுடன் 2007 ஆம் ஆண்டில் இறுதியில் தூரகிழக்கு நாடுகள் மற்றும் ஆஸ்திரேலியா ஆகிய இடங்களில் இருந்தும் இந்த வலையமைப்பை அணுகுவதற்கான வசதிகள் ஏற்படுத்தப்பட இருக்கின்றன.  
மார்ச் 2006 இன்படி 250,000 வாடிக்கையாளர்களை தூரயா கொண்டுள்ளது. 2001 ஆம் ஆண்டில் இருந்து 360,000 தொலைத்தொடர்பாடல் கருவிகளை விற்றுள்ளனர்.  
ஐக்கிய அரபு அமீரகத்தில் ஷாவில் தலைமை அலுவலகத்தைக் கொண்டுள்ள இந்நிறுவனம், ஏப்ரல் 15, 1997 இல் தொடங்கப்பட்டது. இது வேறு சேவை வழங்கும் உரிமைகளை வேறு நிறுவனங்களுக்கும் வழங்கியுள்ளது.
# தூரயா

## சேவைகள்

தூரயா தற்பொழுது கீழ்வரும் செய்மதியூடான சேவைகளை வழங்கி வருகின்றது:
- கையடக்கக் கருவிகள் மற்றும் நிலையான செய்மதித் தொலைபேசிகளூடான ஒலியழைப்புக்கள்.
- குறுஞ்செய்திகள்
- நொடிக்கு 9.6 கிலோ பைட்ஸ் வேகமான தொலைநகல் வசதி.
- SO மற்றும் SG கையடக்கத் தொலைபேசிகளில் நொடிக்கு 60 கிலோபைட்ஸ் வேகத்தில் பதிவிறக்கமும் நொடிக்கு 15 கிலோபைட்ஸ் வேகத்தில் மேலேற்றமும் செய்யும் வசதி.
- தூரயா DSL ஊடாக 144 கிலோ பைட்ஸ்/நொடி மடிக்கணினிகள் அளவான கருவியூடாக வேகமான இணைய இணைப்பு.
- பூமியில் இடத்தைக் காட்டும் கருவி (GPS) வசதிகளையும் கொண்டுள்ளது. இது மாத்திரம் அன்றி பூமியில் நீங்கள் இருக்கும் இடத்தை நேரடியாக குறுஞ்செய்திகளாக அனுப்பவும் முடியும். இது பெரும்பாலும் பாலைவனப் பகுதி்களில் அல்லது அதிக ஆள் நடமாட்டமில்லா காடுகளில் செல்லும்பொழுதும், மலைகளில் ஏறும் பொழுதும் வழி தவறவிட்டால் பெரிதும் உதவுக்கூடியது.
# தூரயா

## தொழில்நுட்பத் தகவல்கள்

தூரயாவின் பன்னாட்டு அழைப்பு எண் +88216 ஆகும். இது வட்டார செய்மதித் தொலைத் தொடர்பாக வகைப்படுத்தப்பட்டுள்ளதே அன்றி பன்னாட்டு செய்மதித் தொலைபேசி வலையமைப்பு என வகைப்படுத்தப்படவில்லை. இது ஏனைய நிறுவனங்கள் எடுத்துக்காட்டாக இரிடியம் போன்ற நிறுவனங்கள் தமது உலகளாவிய நகர்பேசி வலையமைப்பில் +881 என்றவாறு பயன்படுத்துவதைப் போன்றல்லாமல் 5 இலக்கங்களைக் கொண்டுள்ளமை குறிப்பிடத்தக்கது.
# தூரயா

## செய்மதிகள்

போயிங் நிறுவனத்தினால் உருவாக்கப்பட்ட இரண்டு தொடர்பாடற் செய்மதிகளைத் தூரயா நிறுவனம் பயன்படுத்துகின்றது.
# தூரயா

## செய்மதிகள்

### தூரயா 1

இம் முதற் செயற்கைக் கோள் சூரிய கலத்தில் இருந்து மின்னுருவாக்கத்தில் குறைபாடுகள் உள்ளதால் சரியாக இயங்கவில்லை. இச்செயற்கைக் கோள் கொரியாவின் வான்பரப்பின்மேல் சோதனைகளுக்காக நிலைநிறுத்தப்பட்டுள்ளது. இது 21 அக்டோபர் அன்று சீலான்ச் ஊடாக செனிட் 3எஸ்எல் ராக்கெட் மூலம் ஏவப்பட்டது. அப்போது அதன் நிறை 5250 கிலோகிராம் ஆகும். ஏவி விடும் போது அதன் நிறை 5250 கிலோகிராம் ஆகும்.
# தூரயா

## செய்மதிகள்

### தூரயா 2

தூரயா 2 சீ-லான்ச்சினால் 10 ஜூன் 2003 அன்று ஏவப்பட்டது. இது பூமியுடன் பூமிக்குச் சார்பாக ஓரே இடத்தில் இருக்கும் வகையில் 44 பாகை நெட்டாங்கிலும் 6.3 பாகை ஏற்றத்திலும் இருக்கக்கூடியதாக நிலைநிறுத்தப்பட்டுள்ளது. இச்செய்மதி 13, 750 ஒலியழைப்புக்களை ஒரே நேரத்தில் கையாளவல்லது.
# தூரயா

## செய்மதிகள்

### தூரயா 3

தூரயா 3 செய்மதி வசந்த காலத்தில் ஏவ முடிவெடுக்கப்பட்டபோதிலும் ஜனவரி 2007 இல் வேறொரு ராக்கெட்டைச் செலுத்துவதில் ஏற்பட்ட பிழையினால் பல முறை பின்போடப்பட்டு தைப்பொங்கற் தினமான 15 ஜனவரி 2008 அன்று ஏவப்பட்டது. இல்இது இன்னமும் ஏவப்படவில்லை. இச் செய்மதி மூலம் தூரகிழக்கு நாடுகள் மற்றும் ஆஸ்திரேலியாவிற்கும் இதன் மூலம் தொடர்பு கொள்ளக்கூடியவாறு விரிவாக்கும் எண்ணக்கருவுடனேயே இச்செய்மதி ஏவப்பட இருக்கின்றது. இது ஏவப்பட்டு 2 மாதத்தின் பின்னர் இது பணியாற்றத் தொடங்கும்.  
பெரும்பாலும் எல்லா தூரயா தொலைபேசிகளும் (SO-2510 தவிர) செய்மதியூடாகவோ அல்லது உள்ளூர் நகர்பேசி சேவைவழங்குனர் ஊடாகவோ இரண்டு வகையாகவும் வேலைசெய்யக் கூடியது. இதற்காகத் தூரயா 200க்கும் மேற்பட்ட நகர்பேசி நிறுவனங்களுடன் ஒப்பந்தத்தை மேற்கொண்டுள்ளது.  
இலங்கையில் தூராய தொலைபேசிகளை டயலாக் ஊடாக ஓரளவு குறைவான கட்டணத்தில் அழைப்புக்களை ஏற்படுத்த #உடன் இலக்கத்தை டயல் செய்யலாம் .
# தூரயா

## வெளியிணைப்புகள்

1. தூராயாவிற்குக் குறுஞ்செய்திகள் அனுப்ப
1. தூரயாவில் இருந்து குறுஞ்செய்திகள் அனுப்ப
# அடம் கில்கிறிஸ்ற்

**அடம் கிரைக் கில்கிறிஸ்ற்** (Adam Craig Gilchrist), (; பிறப்பு:14 நவமபர்,1971), இவர் "கில்லி" மற்றும் "சர்ச்சி" எனவும் அழைக்கப்படும் இவர் முன்னாள் ஆத்திரேலிய துடுப்பாட்ட அணியின் தலைவர் மற்றும் குச்சக் காப்பாளர் ஆவார்.  
கில்கிறிஸ்ட் உலகின் தலைசிறந்த விக்கெட் காப்பாளர்களில் ஒருவராவார்.தொண்ணூற்று ஆறு டெஸ்ட் போட்டிகளில் மொத்தம் 379 பிடி எடுப்புகள்,37 ஸ்டம்பிங் என மொத்தம் 416 ஆட்டமிழப்புகளை செய்த இவர் தென் ஆபிரிக்காவின் மார்க் பவுச்சர்க்கு அடுத்ததாக டெஸ்ட் போட்டிகளில் அதிக ஆட்டமிழப்புகளை மேற்கொண்ட வீரராக காணப்படுகின்றார்.287ஒருநாள் போட்டிகளில் 417 பிடியெடுப்புகள் 55 ஸ்டம்பிங்ஸ் என மொத்தம் 472 ஆட்டமிழப்புகளை மேற்கொண்டு ஒருநாள் போட்டிகளில் குமார் சங்கக்காரவுக்கு அடுத்ததாக அதிக வீரர்களை ஆட்டமிழக்கச் செய்த இலக்குக் காப்பாளராக திகழ்கின்றார்.96 டெஸ்ட் போட்டிகளில் 17சதங்கள் 26அரைச்சதங்கள் அடங்கலாக மொத்தம் 5570 ஓட்டங்களையும் 287 ஒருநாள் போட்டிகளில் 16 சதங்கள் 55 அரைச்சதங்கள் அடங்கலாக மொத்தம் 9922 ஓட்டங்களையும் 13 T20 போட்டிகளில் மொத்தம் 272 ஓட்டங்களையும் குவித்துள்ளார்.இவர் சதமடித்த பதினாறு ஒருநாள் போட்டிகளிலும் ஆஸ்திரேலிய அணி வெற்றி பெற்றமை குறிப்பிடத்தக்கது.ஆஸ்திரேலிய அணியின் உபதலைவராகவும் ரிக்கி பாண்டிங் இல்லாத சமயங்களில் காப்டனாகவும் பணியாற்றிய கில்கிறிஸ்ட் இங்கிலாந்து பிராந்திய அணியான மிடில்செக்ஸ் அணிக்கும் ஐ.பி.எல் போட்டித் தொடரில் டெக்கான் சார்ஜர்ஸ், கிங்ஸ் லெவன் பஞ்சாப் ஆகிய அணிகளுக்கும் காப்டனாக திகழ்ந்துள்ளார்.இல் தென்னாப்பிரிக்காவில் இடம்பெற்ற ஐ.பி.எல்லின் இரண்டாவது சீசனில் தொடரின் சாம்பியனான டெக்கான் சார்ஜர்ஸ் அணியை அணித்தலைவராக இருந்து வழிநடாத்திச் சென்றவர் கில்கிறிஸ்ட் ஆவார்.இத் தொடரின் அரையிறுதியில் டெல்லி அணிக்கெதிராக பதினேழு பந்துகளில் அரைச்சதம் கடந்து ஐ.பி.எல் தொடரின் அதிவேக அரைச்சதத்தை பூர்த்தி செய்தார். அவ் அரைச்சதமானது தற்போது ஐ.பி.எல் தொடரின் அதிவேக அரைச்சதங்களில் ஐந்தாவது இடத்தில் உள்ளது.17/05/2011அன்று பஞ்சாபின் தர்மசாலாவில் நடைபெற்ற பெங்களூர் அணிக்கெதிரான போட்டியில் கில்கிறிஸ்டும் ஷோன் மார்சும் இரண்டாவது விக்கெட்டுக்காக இருநூற்று ஆறு ஓட்டங்களை பகிர்ந்து ஐ.பி.எல் போட்டி ஒன்றில் இருநூறுக்கு மேற்பட்ட ஓட்டங்களை பகிர்ந்த முதல் இணை என்ற சாதனையைப் பதிவு செய்தனர். இவ் இணைப்பாட்டமானது ஐ.பி.எல் தொடரில் எந்த ஒரு விக்கெட்டுக்காகவும் பகிரப்பட்ட அதிகூடிய ஓட்டங்கள் வரிசையில் தற்போது மூன்றாம் இடத்தில் உள்ளது.
கில்கிறிஸ்ட்டின் மனைவியின் பெயர் மெலிண்டா.கில்கிறிஸ்ட் –மெலிண்டா தம்பதியினருக்கு ஹரிசன்,ரெட்,அர்ச்சி ஆகிய மூன்று மகன்களும் அன்னி ஜீன் எனப்படும் ஒரு மகளும் உண்டு.கிரிக்கெட்டில் மிக நேர்மையான வீரர்களில் ஒருவராக திகழ்ந்த கில்கிறிஸ்ட் பல தடவை நடுவர் ஆட்டமிழந்ததாக அறிவிக்காதபோதும் கூட தன் சுய முடிவின் அடிப்படையில் மைதானத்தை விட்டு வெளியேறியிருக்கிறார்.
இரண்டாயிரத்து மூன்றாம் ஆண்டு நடந்த உலககிண்ண இலங்கைக்கு எதிரான அரையிறுதியில் இவரது சுய முடிவிலான ஆட்டமிழப்பு பலரின் கவனத்தை ஈர்த்தது.கில்கிறிஸ்ட்டின் சுயசரிதை நூலான TRUE COLOURS 2008 ஆம் ஆண்டில் வெளியானது.  
இவர் 1992 ஆம் ஆண்டில் முதல் தரத் துடுப்பாட்டப் போட்டிகளிலும் , 1996 இல் இந்தியாவில் தனது முதல் ஒருநாள் போட்டிகளிலும் 1999 இல் தேர்வுத் துடுப்பாட்டப் போட்டிகளிலும் இவர் அறிமுகமானார். தனது தொழில் வாழ்க்கையில், ஆஸ்திரேலியாவுக்காக 96 தேர்வு போட்டிகளிலும், 270 க்கும் மேற்பட்ட ஒருநாள் போட்டிகளிலும் விளையாடினார்.
# அடம் கில்கிறிஸ்ற்

## ஆரம்பகால வாழ்க்கை

ஆடம் கில்கிறிஸ்ட் 1971 இல் நியூ சவுத் வேல்ஸின் பெல்லிங்கனில் உள்ள பெல்லிங்கன் மருத்துவமனையில் பிறந்தார். நான்கு குழந்தைகளில் இவர் இளையவர் ஆவார். இவரும் இவரது குடும்பத்தினரும் டோரிகோ, ஜூனே மற்றும் பின்னர் டெனிலிக்வின் ஆகிய இடங்களில் வசித்து வந்தனர், அங்கு தனது பள்ளியான டெனிலிக்வின் சவுத் பப்ளிக் பள்ளியில் விளையாடியபோது இவர் பிரையன் டேபர் கேடயத்தை வென்றார் ( நியூ சவுத் வேல்ஸ் கிரிக்கெட் வீரர் பிரையன் டேபரின் பெயரிடப்பட்டது). தனது 13 ஆவது வயதில், இவரது பெற்றோர்களான ஸ்டான் மற்றும் ஜூன் ஆகியோர் லிஸ்மோர் சென்றனர். அங்கு கில்கிறிஸ்ட் கடினா உயர்நிலைப்பள்ளி துடுப்பாட்ட அணியின் தலைவராக இருந்தார். கில்கிறிஸ்ட் 17 வயதுக்குட்பட்ட மாநில அணிக்கு தேர்ந்தெடுக்கப்பட்டார்,. 1989 ஆம் ஆண்டில் லண்டனை தளமாகக் கொண்ட ரிச்மண்ட் துடுப்பாட்ட சங்கம் இவருக்கு உதவித்தொகை வழங்கியது.
# அடம் கில்கிறிஸ்ற்

## இந்தியன் பிரீமியர் லீக்

சர்வதேச கிரிக்கெட்டில் இருந்து ஓய்வு பெற்ற சில மாதங்களுக்குப் பிறகு வீரர் ஏலத்தில் 700,000 அமெரிக்க டாலர்களுக்கு வாங்கப்பட்ட இவர், 2008 சீசனுக்கான, போட்டியின் தொடக்க சீசனுக்காக டெக்கான் அணிக்காக விளையாடினார். கில்கிறிஸ்ட் இந்தியன் பிரீமியர் லீக்கில் (ஐபிஎல்) மொத்தம் ஆறு பருவங்களிலும் பங்கெடுத்தார். அதில் , மூன்று முறை டெக்கான் சார்ஜர்ஸ் அணிக்காகவும் மற்றும் மூன்று முறை கிங்ஸ் லெவன் பஞ்சாப் அணிக்காகவும் விளையாடினார் .  
2011 ஆம் ஆண்டில் நடைபெற்ற இந்தியன் பிரீமியர் லீக்கின் நான்காவது பருவத்திற்கான வீரர்கள் ஏலத்தில் பஞ்சாப் அணி நிர்வாகம் இவரை 900,000 அமெரிக்க டாலருக்கு ஏலத்தில் எடுத்தது.இவர் முன்னர் இருந்த டெக்கான் சார்ஜர்ஸ் அணியின் தலைமைப் பொறுப்பினை இலங்கைத் துடுப்பாட்ட அணியின் குமார் சஙகக்கரா ஏற்றுக்கொண்டார். மார்ச் 2012 இல்,நடைபெற்ற ஐபிஎல்லின் ஐந்தாவது பருவத்தில் இவர் அணியின் பயிற்சியாளராக நியமிக்கப்பட்டார். இவரது நண்பரும் முன்னாள் ஆஸ்திரேலிய அணியின் முன்னாள் வீரருமான மைக்கேல் பெவனுக்கு பதிலாக, தலைமை பயிற்சியாளராக ஒப்பந்தம் செய்யப்பட்டார்.  
முன்பு இருந்த டெக்கான் சார்ஜர்ஸ் அணியில் கில்கிறிஸ்டுடன் பணிபுரிந்த டேரன் லெஹ்மன் தலைமை பயிற்சியாளராக நியமிக்கப்பட்டதைத் தொடர்ந்து, இவர் கிங்ஸ் லெவன் அணிக்காக மேலும் ஒரு ஐபிஎல் பருவத்தில் விளையாடத் தேர்வானார். மீண்டும் அந்த அணியின் தலைவராக நியமிக்கப்பட்டார்.  
ஐ.பி.எல். இல் தனது ஆறு பருவங்களிலும் கில்கிறிஸ்ட் மொத்தம் 82 போட்டிகளில் விளையாடினார். டெக்கான சார்ஜர்ஸ் அணிக்காக 48 போட்டிகளிலும் கிங்ஸ் லெவன் அணிக்காக 34 போட்டிகளையும் விளையாடினார். இரண்டு நூறுகள் உட்பட 2,000 ரன்களுக்கு மேல் எடுத்துள்ளார்.
# தரைபாவுமை

**தரைபாவுமை** (*tessellation*) என்பது தட்டையான வடிவுடைய துண்டுகளைக் கொண்டு இடைவெளி விடாமலும், ஒருதுண்டின் மீது மற்றொன்று ஏறிக்கொள்ளாமலும் ஒரு சமதளத்தை முற்றிலுமாக நிறப்பும் தன்மை கொண்டிருப்பதும். எனவே இதனை நிறப்புமை என்றும், அடைப்புமை என்றும் கூறலாம்.
# தரைபாவுமை

## சீர்வடிவக் கோலங்கள்

ஒரு சமபரப்பை ஒரே வடிவம் கொண்ட உருவாலோ, அல்லது ஒரு சில வடிவங்கள் மட்டுமே கொண்ட உருவங்களினாலோ, சீராக அடுக்கி ஒரு சமபரப்பில் ஒரே இயல்பான வடிவம் தோன்றும் படி நிறைப்பது ஒரு கலை. டச்சுக்காரரான எம். சி. எஷெர் என்பாருடைய இப்படிப்பட்ட அறிவைத்தூண்டும் கலைப்படைப்புகள் புகழ் பெற்றவை. இக்கலைக்கு சீர்வடிவ சுவரோவியம் (Wallpaper group) எனக் கூறலாம். இது கணிதத்துறையில் ஒரு உறுப்பாகவும், படிகவடிவ இயலிலும் ஒரு துறையாகவும் உள்ளது. பொதுவாக 17 வகையான சீர்வடிவ சுவரோவிய வகைகள் உள்ளனவாகக் கண்டுள்ளனர். சீர்வடிவ சுவரோவியம் அமைக்க தேர்ந்தெடுக்கப்படும் அடிப்படை வடிவங்களின் இணையொப்புமையைப் பொருத்து பல்வேறு வகைகள் உருவாகின்றன. இணையொப்புமை என்பது ஒரு வடிவத்தை ஒரு குறிப்பிட்ட கோணத்தில் ஒரு அச்சை மையமாகக் கொண்டு திருப்பினாலோ, நகர்த்தினாலோ அவ்வடிவம் அதே தோற்றம் கொண்டிருப்பது. ஒரு சமபக்க முக்கோணத்தை 120 பாகை, 120 பாகையாக திருப்பினால் ஒரே வடிவம் கொண்டு இருப்பது போல. சில வகையான சீர்வடிவ சுவரோவியம் படங்களில் காட்டப்பட்டுள்ளன.
# வா. செ. குழந்தைசாமி

**வா. செ. குழந்தைசாமி** (*V. C. Kulandaiswamy;* 14 சூலை 1929 - 10 திசம்பர் 2016) இந்திய பொறியியல் (நீரியல்துறை) அறிஞரும், கல்வியாளரும் கவிஞரும் எழுத்தாளரும் ஆவார். இவர் தமிழ் இணையப் பல்கலைக்கழகத்தின் நிறுவனத் தலைவராகப் பணியாற்றியவர்.
# வா. செ. குழந்தைசாமி

## தொடக்க வாழ்க்கை

இன்றைய கரூர் மாவட்டம் தென்னிலை மேற்கு ஊராட்சிக்கு உட்பட்ட வாங்கலாம்பாளையம் எனும் சிற்றூரில் 14 சூலை 1929 அன்று பிறந்தார் குழந்தைசாமி. கல்வி பெற்ற குடும்பத்தைச் சேர்ந்தவர். அவருடைய தம்பி வா. செ. பழநிசாமி ஒரு குறிப்பிடத்தக்க வழக்குரைஞர்.
# வா. செ. குழந்தைசாமி

## கல்வி

கரக்பூரிலுள்ள இந்திய தொழில்நுட்பக் கழகத்தில் தொழில்நுட்பத்தில் முதுநிலைப் பட்டம் பெற்ற இவர், ஜெர்மனியிலும் அமெரிக்காவிலும் உயர்படிப்பைத் தொடர்ந்தார். இவரது ஆய்விற்காக இல்லினாயிசு பல்கலைக்கழகத்திடமிருந்து நீரியலில் முனைவர் பட்டம் பெற்றார். நீர்வளத்துறை இலக்கியத்தில் இவரது கண்டுபிடிப்பு குழந்தைசாமி மாதிரியம் என்ற பெயரில் வழங்கப்படுகிறது.
# வா. செ. குழந்தைசாமி

## வகித்த பதவிகள்

இவர் உலக அளவில் நீர்வளத்துறையில் பல குறிப்பிடத்தக்க பதவிகள் வகித்துள்ளார். பல ஆய்வுக்குழுக்களிலும், திட்டக்குழுக்களிலும் பங்கேற்றுள்ளார். பொறியியல் கல்வியில் ஆர்வம் கொண்ட இவர், மதுரை காமராசர் பல்கலைக்கழகம், அண்ணா பல்கலைக்கழகம், மற்றும் இந்திரா காந்தி தேசிய திறந்தநிலைப் பல்கலைக்கழகம் ஆகியவற்றின் துணைவேந்தராகவும் பதவி வகித்துள்ளார்.
# வா. செ. குழந்தைசாமி

## எழுத்துக்கள்

இவர் *குலோத்துங்கன்* என்ற புனைப்பெயரில் பல கவிதைத்தொகுப்புகளை வெளியிட்டுள்ளார். இவைதவிர ஆங்கிலத்திலும், தமிழிலும், பல்வேறு தலைப்புகளில் கட்டுரைகள் எழுதியுள்ளார்.  
இவரது ஆறு கவிதைத் தொகுப்புகள் மற்றும் ஏழு கட்டுரைகளுக்காக 1999-ம் ஆண்டு தமிழக அரசின் திருவள்ளுவர் விருது பெற்றார். தமிழ் இணையப் பல்கலைக்கழகத்தின் தலைவர் பதவியோடு சென்னை ஆசியக் கல்வி நிறுவனத்தின் துணைத் தலைவராகவும் இவர் பணியாற்றினார்.
# வா. செ. குழந்தைசாமி

## அரசியல், சமூகப் பார்வை

"பெரியார்" ஈ. வெ. இராமசாமி , திருச்சி சிந்தனையாளர் கழகத்தின் தலைவர் கு. ம. சுப்பிரமணியம், மற்றும் திராவிடர் கழக (திக) உறுப்பினர்கள் சிலருடனும் தொடர்பிலிருந்தவர். இவரது தமிழ்ப் படைப்புகளுக்காக யாழ்ப்பாணப் பல்கலைக்கழகம் இவருக்கு 1980-ம் ஆண்டு கௌரவ முனைவர் பட்டமளித்தது.  
நீர்வளத்துறையில் இவருடைய கண்டுபிடிப்பை குழந்தைசாமி மாதிரியம் என அழைக்கிறார்கள்.
# வா. செ. குழந்தைசாமி

## இவரைப் பற்றிய ஆய்வு

இவரைப் பற்றி தஞ்சாவூர் மாவட்டம் அதிராம்பட்டினம் காதிர்முகைதீன் ஆண்கள் மேல்நிலைப் பள்ளி தமிழாசிரியர் மற்றும் தலைமையாசிரியர் திரு. ஆ. அஜ்முதீன் (ஆ.ஜான்சன் கென்னடி) "முனைவர் வா.செ.குழந்தை சாமியின் தமிழியற்பணி-ஓர் ஆய்வு" என்னும் தலைப்பில் ஆய்வு செய்து முனைவர் பட்டம் பெற்றுள்ளார். மேலும் 2010 ஆம் ஆண்டு கோயம்புத்தூரில் நடைபெற்ற செம்மொழி மாநாட்டில் வா.செ.குழந்தைசாமி பற்றிய ஆய்வுக்கட்டுரைச் சமர்ப்பித்துள்ளார். வா.செ.குழந்தைசாமி அவர்களைப்பற்றி தொடர்ந்து ஆய்வுக்கட்டுரைகளை முனைவர் ஆ. அஜ்முதீன் வழங்கி வருகிறார். இவரைப்பற்றி ஆவணப்படமும் வெளியிடப்பட்டுள்ளது.
# வா. செ. குழந்தைசாமி

## மறைவு

குழந்தைசாமி, 10 திசம்பர் 2016 அன்று காலையில் சென்னையிலுள்ள தன் இல்லத்தில் காலமானார்.
# வீரேந்தர் சேவாக்

**வீரு** என்ற செல்லப்பெயரால் அழைக்கப்படும் **வீரேந்தர் சேவாக்** (**Virender Sehwag** பிறப்பு: அக்டோபர் 20, 1978) இந்தியாவின் முன்னாள் துடுப்பாளர்.வலது கைத் துடுப்பாளரான இவர் அனைத்துக் காலத்திற்குமான அபாயகரமான துடுப்பாளர்களில் ஒருவராக அறியப்படுகிறார். அவ்வப்போது வலது கை புறத்திருப்ப பந்து வீச்சாளராகவும் செயல்பட்டார். 1999 ஆம் ஆண்டில் ஒருநாள் பன்னாட்டுத் துடுப்பாட்டத்திலும் , 2001 ஆம் ஆண்டில் தேர்வுத் துடுப்பாட்டத்திலும்<nowiki/>அறிமுகமானார். 2008 ஆம் ஆண்டில் சிறப்பாக செயல்பட்டதற்காக 2009 ஆம் ஆண்டின் சிறந்த வீரர்களுள் ஒருவராக இவரை விசுடன் துடுப்பாட்டாளர்களின் நாட்குறிப்பு அறிவித்தது. அந்த ஆண்டில் இந்தப் பட்டியலில் இடம்பெற்ற ஒரே இந்திய வீரர் இவர் ஆவார்.  
இவர் பல சாதனைகளைப் படைத்தார். குறிப்பாக சேப்பாக்கம் துடுப்பாட்ட அரங்கத்தில் தென்னாபிரிக்கத் துடுப்பாட்ட அணிக்கு எதிராக நடைபெற்ற தேர்வுத் துடுப்பாட்டப் போட்டியில் 319 ஓட்டங்கள் எடுத்தார். இவர் 278 பந்துகளில் 300 ஓட்டங்களை எடுத்தார். இதன்மூலம் அதிவிரைவாக மூன்று நூறுகள் அடித்து சாதனை படைத்தார். மேலும் டிசம்பர் 3, 2009 இல் இலங்கைத் துடுப்பாட்ட அணிக்கு எதிராக 207 பந்துகளில் 250 ஓட்டங்கள் எடுத்தார். இதன்மூலம் அதிவிரைவாக 250 ஓட்டங்கள் எடுத்தவர் எனும் சாதனையைப் படைத்தார். தேர்வுத் துடுப்பாட்டப் போட்டிகளில் ஒருமுறைக்கும் அதிகமாக மூன்றுநூறுகள் அடித்த நான்கு வீரர்களுள் ஒருவராகத் திகழ்கிறார். மேலும் மூன்றுநூறுகள் மற்றும் ஐந்து இலக்குகளை ஒரே ஆட்டப் பகுதியில் எடுத்த ஒரே வீரர் இவர் ஆவார். 60 பந்துகளில் நூறு ஓட்டங்கள் அடித்தார். இதன் மூலம் விரைவாக நூறு ஓட்டங்கள் அடித்த இந்தியர் எனும் சாதனையைப் படைத்தார். டிசம்பர் 8, 2011 ஆம் ஆண்டில்மேற்கிந்தியத்தீவுகள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இருநூறு ஓட்டங்கள் அடித்தார். சச்சின் டெண்டுல்கருக்கு அடுத்தபடியாக இந்தச் சாதனையைப் புரிந்த இரண்டாவது வீரரானார். இந்தப் போட்டியில் 149 பந்துகளில் 219 ஓட்டங்கள் எடுத்தார். இதுவே ஒருநாள் போட்டிகளில் ஒருவர் எடுத்த அதிகபட்ச ஓட்டங்கள் ஆகும். ஆனால் இந்தச் சாதனையை நவம்பர் 13, 2014 இல் ரோகித் சர்மா 173 பதுகளில் 264 ஓட்டங்கள் எடுத்து முறியடித்தார். ஒருநாள் பன்னாட்டுத் துடுப்பாட்டங்களில் இருநூறு ஓட்டங்களும் , தேர்வுத் துடுப்பாட்டங்களில் மூன்று நூறுகளும் அடித்த இருநபர்களுள் ஒருவராகத் திகழ்கிறார். மற்றொருவர் கிறிஸ் கெயில் ஆவார்.
# வீரேந்தர் சேவாக்

## துவக்க கால வாழ்க்கை

கிருஷ்ணன் (சேவாக்கின் அப்பா), கிருஷ்ணா (அம்மா) சேவாக் தம்பதிக்கு மூத்த மகனாக அக்டோபர் 20, 1978 அன்று பிறந்தார் வீரேந்தர் ; அவருடன் பிறந்தவர்கள் மூன்று பேர். டெல்லியின் புறநகர்ப் பகுதியான நஜவ்கட்டில் கோதுமை, அரிசி, வயல் விதைகள் ஆகியவற்றை வணிகம் செய்து வருகின்றது சேவாக்கின் குடும்பம்.
# வீரேந்தர் சேவாக்

## தனிப்பட்ட வாழ்க்கை

சேவாக் ஆர்த்தி அஹ்லாவத் என்பவரை ஏப்ரல்,2004 இல் திருமணம் செய்தார். இந்த திருமணத்தை அப்போது பாதுகாப்புத் துறை அமைச்சராக இருந்த அருண் ஜெட்லி அவருடைய வீட்டில் வைத்து இவர்களை உபசரித்தார்.. இவருக்கு ஆர்யாவிர் மற்றும் வேதாந்த் ஆகிய இரு மகன்கள் உள்ளனர். இதில் ஆர்யாவிர் அக்டோபர் 18, 2007 இல், வேதாந்த் 2010 இல் பிறந்தனர்
# வீரேந்தர் சேவாக்

## துடுப்பாட்ட வாழ்க்கை

### சர்வதேச ஒருநாள் போட்டிகள்

மொகாலியில் ஏப்ரல் 1999 இல் நடந்த பாகிஸ்தான் அணிக்கு எதிரான ஆட்டத்தில் முதன் முதலாக களமிறங்கிய சேவாக் வெறும் ஒரு ஓட்டம் எடுத்த நிலையில் சோயப் அக்தரின் பந்து வீச்சில் ஆட்டமிழந்தார். தொடர்ந்து பாகிஸ்தான் அணிக்கு பந்து வீசிய சேவாக் மூன்று ஓவர்களை வீசி 35 ஓட்டங்களை விட்டுக் கொடுத்தார். இப்போட்டியில் பேட்டிங்கிலும் பந்து வீச்சிலும் சரியாக செயல்படாததால் அடுத்த 20 மாதங்களுக்கு இந்திய அணியில் இடம் கிடைக்காமல் போனது.
# வீரேந்தர் சேவாக்

## துடுப்பாட்ட வாழ்க்கை

### சர்வதேச இருபது20 போட்டிகள்

| &nbsp; | போட்டிகள் | ஓட்டங்கள் | அதிகபட்சம் | 100s | 50s | சராசரி |  |
| --- | --- | --- | --- | --- | --- | --- | --- |
| பன்னாட்டு இருபது20 | 19 | 394 | 68 | 0 | 2 | 21.88 |  |
| இந்தியன் பிரீமியர் லீக் | 96 | 2629 | 122 |  |  |  |  |
| சி எல் இருபது20 | 7 | 208 | 66 | 0 | 2 | 34.66 | } |
# வீரேந்தர் சேவாக்

## துடுப்பாட்ட வாழ்க்கை

### இந்தியன் பிரீமியர் லீக் போட்டிகள்

இந்தியன் பிரீமியர் லீக்கின் முதலிரண்டு பருவங்களிலும் டெல்லி டேர்டெவில்ஸ் அணித்தலைவராக இருந்த சேவாக், பேட்டிங்கில் அதிக கவனம் செலுத்துவதற்காக மூன்றாவது பருவத்தில் அணித்தலைவர் பதவியை கவுதம் கம்பீரிடம் விட்டுக் கொடுத்தார். ஆனால் நான்காவது பருவத்தில் கவுதம் கம்பீர் வேறு அணிக்கு சென்று விட்டதால் இவர் மீண்டும் டெல்லி டேர்டெவில்ஸ் அணித்தலைவராக நியமிக்கப்பட்டார். இந்தியன் பிரீமியர் லீக்கின் ஐந்தாவது பருவத்தில் பங்கேற்ற ஐந்து போட்டிகளிலும் தொடர்ச்சியாக ஐந்துமுறை அரைசதம் அடித்து அசத்தினார்.  
இருபது20 போட்டிகளில் தொடர்ச்சியாக ஐந்து போட்டிகளில் அரைசதம் அடித்துள்ள ஒரே வீரர் இவர் மட்டுமே.
# வீரேந்தர் சேவாக்

## பெற்ற விருதுகள்

- அருச்சுனா விருது (2002)
- உலகின் விஸ்டன் முன்னணி துடுப்பாட்ட வீரர் (2008), (2009)
- ஐசிசி யின் 2010 ஆவது ஆண்டின் சிறந்த தேர்வு துடுப்பாட்ட வீரர்
- பத்மசிறீ (2010)
# வீரேந்தர் சேவாக்

## பெற்ற விருதுகள்

### தேர்வுத் துடுப்பாட்ட விருதுகள்

#### தொடர் நாயகன் விருதுகள்

| எண் | தொடர் | காலம் | தொடரில் பங்களிப்புகள் |  |
| --- | --- | --- | --- | --- |
| 1 | பாகிஸ்தானில் இந்திய அணி தேர்வுத் தொடர் | 2003/04 | 440 ஓட்டங்கள் (3 ஆட்டங்கள், 4 இன்னிங்ஸ், 1×100, 1×50); 6–0–27–0; 2 பிடிகள் |  |
| 2 | இந்தியாவில் தென்னாபிரிக்கத் துடுப்பாட்ட அணி தேர்வுத் தொடர் | 2004/05 | 262 ஓட்டங்கள், (2 ஆட்டங்கள், 3 இன்னிங்ஸ், 1×100, 2×50); 1 பிடிகள் |  |
| 3 | இந்தியாவில் பாகிஸ்தான் அணி தேர்வுத் தொடர் | 2004/05 | 544 ஓட்டங்கள் (3 ஆட்டங்கள், 6 இன்னிங்ஸ், 2×100, 1×50); 5–2–14–0; 2 பிடிகள் |  |
| 4 | இந்தியாவில் இலங்கை அணி தேர்வுத் தொடர் | 2009/10 | 491 ஓட்டங்கள் (3 ஆட்டங்கள், 4 இன்னிங்ஸ், 2×100, 1×50); 16–3–47–1; 1 பிடிகள் |  |
| 5 | இலங்கையில் இந்திய அணி தேர்வுத் தொடர் | 2010 | 348 ஓட்டங்கள் (3 ஆட்டங்கள், 5 இன்னிங்ஸ், 2×100, 1×50); 7 இலக்குகள் | } |
# வீரேந்தர் சேவாக்

## பெற்ற விருதுகள்

### தேர்வுத் துடுப்பாட்ட விருதுகள்

#### ஆட்ட நாயகன் விருதுகள்

| எண் | எதிரணி | இடம் | காலம் | ஆட்டத்தில் பங்களிப்புகள் |  |
| --- | --- | --- | --- | --- | --- |
| 1 | மேற்கு இந்தியத் தீவுகள் | வான்கேடே அரங்கம், மும்பை | 2002/03 | 1 இன்னிங்ஸ் : 147 (24×4, 3×6); 2–0–7–0
2வது இன்னிங்ஸ் : 1 பிடிகள் |  |
| 2 | பாகிஸ்தான் | முல்தான் | 2003/04 | 1 இன்னிங்ஸ் : 309 (39×4, 6×6); 2–0–11–0
2வது இன்னிங்ஸ்: 3–0–8–0; 1 பிடிகள் |  |
| 3 | பாகிஸ்தான் | லாகூர் | 2006 | 1 இன்னிங்ஸ்: 254 (47×4, 1×6); 6–0–24–0 |  |
| 4 | மேற்கிந்திய தீவுகள் | செயிண்ட் லூசியா | 2006 | 1 இன்னிங்ஸ்: 180 (20×4, 2×6); 16.1–5–33–3
2வது இன்னிங்ஸ்: 30–9–48–1 |  |
| 5 | தென் ஆபிரிக்கா | சேப்பாக்கம் துடுப்பாட்ட அரங்கம் சென்னை | 2007/08 | 1 இன்னிங்ஸ்: 319 (42×4, 5×6); 11–1–37–1
2வது இன்னிங்ஸ்: 22–2–55–1 |  |
| 6 | இலங்கை | காலி பன்னாட்டு அரங்கம் இலங்கை | 2008/09 | 1 இன்னிங்ஸ்: 201 (22×4, 4×6)
2வது இன்னிங்ஸ்: 50 (6×4, 1×6) |  |
| 7 | இங்கிலாந்து | சேப்பாக்கம் துடுப்பாட்ட அரங்கம் சென்னை | 2008/09 | 1 இன்னிங்ஸ்: 9 (2×4); 1–0–8–0
2வது இன்னிங்ஸ்: 83 (11×4, 4×6); 6–0–22–0 |  |
| 8 | இலங்கை | பிராபோர்ன் விளையாட்டரங்கம் மும்பை | 2009/10 | 1 இன்னிங்ஸ்: 293 (254); 1 பிடிகள்
2வது இன்னிங்ஸ்:9–2–24–0 | } |
# வீரேந்தர் சேவாக்

## பெற்ற விருதுகள்

### ஒருநாள் போட்டி விருதுகள்

#### தொடர் நாயகன் விருதுகள்

| எண் | தொடர் | காலம் | தொடரில் பங்களிப்புகள் |  |
| --- | --- | --- | --- | --- |
| 1 | நியூசிலாந்தில் இந்திய அணி ஒருநாள் தொடர் | 2008/09 | 299 (5 ஆட்டங்கள், 5 இன்னிங்ஸ், 1×100, 2×50); 2 பிடிகள் |  |
| 2 | இந்தியா, நியூசிலாந்து, இலங்கை முத்தரப்பு தொடர் இலங்கை | 2010/11 | 268 (5 ஆட்டங்கள், 5 இன்னிங்ஸ், 1×100, 1×50); | } |
# வீரேந்தர் சேவாக்

## படைத்த சாதனைகள்

### சர்வதேச ஒருநாள் போட்டிகள்

- சர்வதேச ஒருநாள் போட்டிகளில் அதிக சதமடித்த இந்திய வீரர்களில் 15 சதங்களுடன் சேவாக் 3-வது இடத்தில் உள்ளார். இப்பட்டியலில் சச்சின் (48) முதலிடத்திலும், கங்குலி (22) இரண்டாவது இடத்திலும் உள்ளனர்.
- சர்வதேச ஒருநாள் போட்டிகளில் சேவாக் சதமடித்துள்ள 15 ஆட்டங்களில் 14-ல் இந்தியா வெற்றி கண்டுள்ளது.
- மேற்கிந்தியத் தீவுகள் அணிக்கு எதிராக இந்தூரில் 2011 திசம்பர் 8 அன்று 219 ஓட்டங்கள் எடுத்த சேவாக் சர்வதேச ஒருநாள் போட்டியில் அதிகபட்ச ஓட்டங்கள் எடுத்ததில் இரண்டாவது இடத்தைப் பெற்றார். இப்பட்டியலில் ரோகித் சர்மா (264) முதலிடத்தில் உள்ளார். ரோகித் சர்மா (209), சச்சின் டெண்டுல்கர் (200) முறையே மூன்று மற்றும் நான்காவது இடத்தில் உள்ளனர்.
- ஒருநாள் போட்டிகளில் குறைவான பந்துகளில் அதிவேக அரைசதம் அடித்த இந்தியர்களில் 2001 ஆம் ஆண்டில் கென்யாவுக்கு எதிராக 22 பந்துகளில் அரைசதம் கடந்த சேவாக் இப்பட்டியலில் இரண்டாவது இடத்தை ராகுல் திராவிட், கபில் தேவ், மற்றும் யுவராஜ் சிங் ஆகியோருடன் பகிர்ந்து கொள்கிறார்.
- ஒருநாள் போட்டிகளில் அரைசதத்தை விட கூடுதலாக சதமடித்துள்ள (15ச/14அ) ஐந்தே வீரர்களில் இவரும் ஒருவராவார். டான் பிராட்மன் (29ச/13அ), முகமது அசாருதீன் (22ச/21அ), மாத்தியூ எய்டன் (30ச/27அ) மற்றும் கெவின் பீட்டர்சன் (13ச/11அ) ஆகியோர் மற்ற நால்வர் ஆவர்.
- 2011 உலக கோப்பை தொடரில், இந்திய அணி விளையாடிய முதல் ஐந்து போட்டிகளிலும், முதலாவது பந்தில் நான்கு ஓட்டங்கள் எடுத்து ரசிகர்களை உற்சாகமடைய வைத்தார்.
# வீரேந்தர் சேவாக்

## படைத்த சாதனைகள்

### சர்வதேச தேர்வுப் போட்டிகள்

- தேர்வுப் போட்டிகளில் குறைவான பந்துகளில் 250 ஓட்டங்களை கடந்தவர்கள் பட்டியலில் முதலிடம். (207 பந்துகள்)
- தேர்வுப் போட்டிகளில் குறைவான பந்துகளில் 300 ஓட்டங்களை கடந்தவர்கள் பட்டியலில் முதலிடம். (278 பந்துகள்)
- தேர்வுப் போட்டிகளில் ஒருநாளில் அதிகபட்ச ஓட்டங்கள் எடுத்த இந்திய வீரர்களில், இலங்கை அணிக்கு எதிராக 294 ஓட்டங்கள் எடுத்த சேவாக் இப்பட்டியலில் முதலிடத்தில் உள்ளார்.
- சேவாக் மற்றும் சச்சின் டெண்டுல்கர் ஆகிய இருவர் மட்டுமே தேர்வு போட்டிகளில் ஆறு முறை இருநூறு ஓட்டங்களை கடந்துள்ள இந்தியர்களாவர்.
- ஆறு முறை இருநூறு ஓட்டங்கள் எடுத்துள்ள சேவாக், தனது முதல் மூன்று இருநூறுகளையும் பாக்கித்தான் அணிக்கு எதிராக அடித்து சாதனை படைத்தார்.
- தேர்வு போட்டிகளில் பாக்கித்தான் அணிக்கு எதிராக 2004 ஆவது ஆண்டில் 309 ஓட்டங்களைப் பெற்ற சேவாக் தேர்வு போட்டிகளில் அதிக ஓட்டங்கள் எடுத்த இந்திய வீரர்களில் முதலிடத்தை பிடித்து சாதனை படைத்தார். மார்ச் 2008 அன்று சென்னையில் நடந்த தென் ஆப்பிரிக்க அணிக்கு எதிரான ஆட்டத்தில் 319 ஓட்டங்களை பெற்று தனது முந்தைய சாதனையை தானே முறியடித்தார்.
- சர்வதேச தேர்வு போட்டி வரலாற்றில் ஒரு இன்னிங்ஸில் இருநூறு ஓட்டங்கள் மற்றும் 5 விக்கெட்டுகளைப் பெற்ற முதல் வீரர் ஆவார்.
- துடுப்பாட்ட வரலாற்றில் தேர்வு போட்டிகளில் இரண்டு முச்சதம், மற்றும் ஒருநாள் போட்டிகளில் இரட்டை சதமும் அடித்த ஒரே வீரர் இவர் மட்டுமே.
# சமிந்த வாஸ்

**சமிந்த வாஸ்** (பிறப்பு ஜனவரி 27, 1974) இலங்கை அணியின் வேகப் பந்தாளர். கொழும்பு புனித யோசப் கல்லூரியில் கல்விகற்ற வாஸ் 1994 இல் பாகிஸ்தானிற்கு எதிரான போட்டியில் இலங்கை அணியில் இடம்பிடித்தார். இடதுகை மிதவேகப் பந்தாளரான இவர் அணியின் தொடக்கப் பந்தாளராக ஆடுபவர். இடதுகைத் துடுப்பாளராகவும் ஓரளவு திறமையை வெளிக்காட்டும் சகலதுறை ஆட்டக்காரர். சிம்பாவேக்கு எதிராக இவர் 19 ஓட்டங்களுக்கு எட்டு இலக்குகளை வீழ்த்தியமையே ஒருநாட் போட்டிகளில் சாதனையாகும். ஒருநாள் போட்டிகளில் 300 க்கும் அதிகமான இலக்குகளை வீழ்த்தியுள்ளார்.
# ஐந்தொகை (கணக்கியல்)

**ஐந்தொகை**, என்பது நியம கணக்கீட்டுவடிவமாகும்,இது ஒர் குறித்த நடப்பாண்டு ஒன்றில் வியாபாரம் ஒன்றில் அல்லது நிறுவனமொன்றில் இடம்பெற்ற வருமானம்,செலவுகள் என்பனவற்றில் ஏற்பட்ட இறுதி விளைவுகளை தெரிவிக்கும் ஒர் கணக்கு கூற்றாகும். இதன் மூலம் ஒர் குறித்த ஆண்டின் கம்பனி ஒன்றின் நிதி நிலைமையினை அறியலாம்.
# ஐந்தொகை (கணக்கியல்)

## ஐந்தொகையின் அமைப்பு

கீழேதரப்பட்டது ஐந்தொகை ஒன்றின் மாதிரி வடிவமாகும்.முழுமையான அமைப்பு அல்ல.  
**31 டிசம்பர்,2005ல் XYZ கம்பனியின் உள்ளபடியான ஐந்தொகை**  
**சொத்து**  
**நடைமுறைச்சொத்துக்கள்**
தொக்கு
கடன்பட்டோன்
வியாபாரத்திற்கான முதலீடு
காசுமீதி/கையிலுள்ள காசு
வங்கிமீதி/வங்கியிலுள்ள காசு  
**நிலையான சொத்து**
காணி,கட்டிடம்,தளபாடம்
Other intangible fixed assets
Investments in associates
Deferred tax assets  
'''உரிமையாண்மை மற்றும் பொறுப்புக்கள்’’’ (මූලධනය)  
**Capital and reserves**
‘’’பங்கு மூலதனம்’’’
Capital Reserve
Revaluation reserve]]
Translation Reserve
Retained earnings  
Minority interest  
**நீண்டகாலப் பொறுப்புக்கள்**
வங்கிக்கடன்
வழங்கப்பட்ட பிணைகள்
Deferred tax liability
Provisions  
**நடைமுறை பொறுப்புக்கள்**
கடன்கொடுத்தோர்
Current income tax liabilities
குறிகியக்கால வங்கிக்கடன்
Short-term provisions
அட்டுறு செலவுகள்
# ஐந்தொகை (கணக்கியல்)

## ஐந்தொகையின் கட்டமைப்பு

**1.1**  
Sunrise Ltd கம்பனி புதிதாக ஆரம்பிக்கப்பட்டு உரிமையாளர் மூலதனம் ரூபா.10,000 வங்கியில் இடப்பட்டதற்கான ஐந்தொகை பதிவு:
**சொத்து**
வங்கி மீதி 10,000  
**பொறுப்புக்கள் மற்றும் உரிமையாணமை**
பங்கு மூலதனம் 10,000  
**1.2**  
பின்பு வங்கியிலிடப்பட்ட காசு ரூபா.6000வில் கம்பணிக்காக வாகனம் வாங்கப்பட்டது இதற்கான ஐந்தொகைப்பதிவு:
**சொத்து**
வங்கி மீதி 4,000
வாகனம் 6,000  
**பொறுப்புக்கள் மற்றும் உரிமையாணமை**
பங்கு மூலதனம் 10,000  
**1.3**  
கம்பனியானது 3000 ரூபா பெறுமதியான தொக்குகளை (stock) கடனுக்கு வாங்கியது அவை சம்பந்தமான ஐந்தொகைப்பதிவு:
**சொத்து**
வங்கி மீதி 4,000
வாகனம் 6,000
தொக்கு 3,000  
**பொறுப்புக்கள்**
கடன்கொடுத்தோன் 3,000  
**உரிமையாண்மை**
பங்கு மூலதனம் 10,000  
மொத்த சொத்தானது பொறுப்புக்களுக்கு சமனாக இருக்கவேண்டும்
பின்னர் ஏற்பட்ட மாற்றங்களுக்கான சொத்துக்கள் மற்றும் பொறுப்புக்கள் விபரம்:
‘’’சொத்து’’’
வங்கி மீதி 500
வாகனம் 6,000
தொக்கு 3,000
இயந்திரங்கள் 2,200
கடன்பட்டோர் 700  
**பொறுப்புக்கள்:**
கடன் கொடுத்தோர் 400
நீண்டகாலக்கடன் 2,000  
**உரிமையாண்மை:**
பங்கு மூலதனம் 10,000  
**1.4**  
நிலையான மற்றும் நடைமுறைச்சொத்துகளின் முழு பட்டியல்:  
‘’’நிலையான சொத்து’’’
வாகனம் 6,000
இயந்திரங்கள் 2,200
---
மொத்தம் 8,200  
**நடைமுறைச்சொத்து**
வங்கி மீதி 500
தொக்கு 3,000
கடன்பட்டோர் 700
---
மொத்தம் 4,200  
**1.5**  
அனைத்து தரவுகளும் அடங்கிய ஐந்தொகை:  
**Sunrise Ltd**
டிசம்பர் 31, 2005கான **ஐந்தொகை**
---  
**நிலையான சொத்து**
வாகனம் 6,000
இயந்திரங்கள் 2,200
---
மொத்தம் 8,200  
**நடைமுறைச்சொத்து**
வங்கி மீதி 500
தொக்கு 3,000
கடன்பட்டோர் 700
---
மொத்தம் 4,200  
---
**மொத்த சொத்து** 12,400'''  
**நடைமுறைப்பொறுப்பு**
கடன்கொடுத்தோர் 400
---
மொத்தம் 400  
**நீண்டகாலப்பொறுப்பு**
நீண்டகால கடன்கள் 2,000
---
மொத்தம் 2,000  
---
**மொத்த பொறுப்பு 2,400**  
**உரிமையாண்மைப் பங்கு**
பங்கு மூலதனம் 10,000
---
**மொத்த உரிமையாண்மை 10,000**  
---
**மொத்த பொறுப்புக்கள் மற்றும் உரிமையாணமை 12,400**  
கவனிக்க வேண்டியவைகள்:
- ஐந்தொகை தயாரிக்கும் நிறுவனத்தின் பெயரும் (உ+ம்:Sunrise Ltd),நிதியாண்டின் இறுதி திகதியும் கட்டாயம் தலைப்பிடப்படல் வேண்டும்..
- தேறிய இலாபமானது உரிமையாளருக்கு சொந்தமாகும்
- தனியார் வணிகம்,பங்குவணிகம் என்பவற்றைப் பொறுத்து ஐந்தொகை அமைப்பு மாறுபடலாம்.
- முடிவுற்ற ஆண்டின் இடம்பெற்ற சகல வருமானங்களும் செலவுகளும் கவனத்தில் கொள்ளப்படும்,பணம் தொடர்பில் கவனம் செலுத்தப்படாது
# விந்து தள்ளல்

**விந்து தள்ளல்** (*Ejaculation*) எனப்படுவது ஆண்குறியிலிருந்து விந்துப் பாய்மம் வெளித் தள்ளப்படுதலாகும். பொதுவாகப் புணர்ச்சிப் பரவசநிலையில் இது நிகழ்கிறது.